Na temelju članka 39. Zakona o proračunu (»Narodne novine«, broj 87/08, 136/12, 129/05 i 15/15) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18, 3/19 i 5/20), Gradsko vijeće Grada Trogira na 2. sjednici održanoj 15.srpnja 2021. godine donosi

**I. Izmjene i dopune Proračuna Grada Trogira za 2021.g.**

Članak 1.

Članka 1. Proračuna Grada Trogira za 2021.g. ( „Službeni glasnik Grada Trogira „ br. 27/20)

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2021.G.** | **I. IZMJENE I DOPUNE PRORAČUNA ZA 2021.G.** |
| PRIHODI POSLOVANJA | 103.311.398,00 | 111.248.138,00 |
| PRIHODI OD PRODAJE NEFINANC.IMOVINE | 885.000,00 | 885.000,00 |
| RASHODI POSLOVANJA | 67.656.878,00 | 72.422.118,00 |
| RASHODI ZA NABAVU NEFINANC.IMOVINE | 38.544.520,00 | 39.606.020,00 |
| **RAZLIKA** | **-2.005.000,00** | **105.000,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA | 5.000.000,00 | 3.000.000,00 |
| IZDACI ZA FINANCIJSKU IMOVINU I OTPLATE ZAJMOVA | 3.250.000,00 | 3.360.000,00 |
| **NETO ZADUŽIVANJE/ FINANCIRANJE** | **1.750.000,00** | **-360.000,00** |

**C. RASPOLOŽIVA SREDSTVA IZ PRETHODNIH GODINA**

|  |  |  |
| --- | --- | --- |
| UKUPAN DONOS VIŠKA/MANJKA IZ PRETHODNE/IH GODINA | 255.000,00 | 255.000,00 |
| VIŠAK/MANJAK IZ PRETHODNE/IH GODINA KOJI ĆE SE RASPOREDITI/POKRITI | 255.000,00 | 255.000,00 |
| **VIŠAK/MANJAK+ NETO FINANCIRANJE+RASPOLOŽIVA SREDSTVA IZ PRETHODNIH GODINA** | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

Rashodi i izdaci Proračuna u svoti od 115.388.138 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

I. Izmjene i dopune Proračuna Grada Trogira za 2021.godinu stupaju na snagu prvog dana od dana objave u „Službenom glasniku Grada Trogira“.

KLASA: 400-06/20-01/5

URBROJ: 2184/01-31/01-21-4

Trogir, 15.srpnja 2021. godine

PREDSJEDNIK GRADSKOG VIJEĆA

Toni Zulim, v.r.

……………………..

**OBRAZLOŽENJE PRVIH (I.) IZMJENA I DOPUNA PRORAČUNA GRADA TROGIRA ZA 2021.GODINU**

Proračun Grada Trogira za 2021.godinu s projekcijama za 2022. i 2023.godinu usvojen je na 30. sjednici Gradskog vijeća održanoj dana 7. prosinca 2020. godine i objavljen je u Službenom glasniku Grada Trogira br.27/20.

Zakonom o proračunu, utvrđeno je da se, ako se tijekom proračunske godine zbog nepredviđenih okolnosti umanje prihodi i primici, odnosno povećaju rashodi i izdaci, proračun mora uravnotežiti smanjenjem predviđenih rashoda i izdataka, odnosno pronalaženjem novih prihoda i primitaka.

Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

U skladu s dosadašnjim ostvarenjem prihoda i rashoda u odnosu na Plan Proračuna, te procjenom ostvarenja do kraja proračunske godine, predlaže se I. izmjenama i dopunama Proračuna izvršiti usklađenje na prihodovnoj i rashodovnoj strani Proračuna.

Prvim izmjenama i dopunama Proračuna Grada Trogira za 2021.godinu predlaže se povećanje visine prihoda i primitaka te rashoda i izdataka za 5.936.740 kn, odnosno 5,42 % u odnosu na plan.

Nakon ovih izmjena prihodi i primici te rashodi i izdaci iznose 115.388.138 kn.

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu I. Izmjenama i dopunama proračuna za 2021.godinu, te obrazloženje izmjena u posebnom dijelu proračuna, odnosno promjene stavka rashoda po pojedinim razdjelima čiji su nositelji odjeli gradske uprave i proračunski korisnici.

**OPĆI DIO**

**Tablica 1**. Struktura I. Izmjena i dopuna Proračuna Grada Trogira za 2021.godinu prema osnovnoj klasifikaciji

|  |  |  |  |  |
| --- | --- | --- | --- | --- |
| R.br. | OPIS | PLAN 2021. | POVEĆANJE/  SMANJENJE | I.IZMJENE I DOPUNE PRORAČUNA 2021. |
| **A.** | **Ukupni prihodi i primici** | **109.451.398,00** | **5.936.740,00** | **115.388.138,00** |
|  | Prihodi poslovanja | 103.311.398,00 | 7.936.740,00 | 111.248.138,00 |
|  | Prihodi od prodaje nefinancijske imovine | 885.000,00 | 0,00 | 885.000,00 |
|  | Ukupni prihodi | 104.196.398,00 | 7.936.740,00 | 112.133.138,00 |
|  | Primici od financijske imovine i zaduživanja | 5.000.000,00 | -2.000.000,00 | 3.000.000,00 |
| **B.** | **Ukupni rashodi i izdaci** | **109.451.398,00** | **5.936.740,00** | **115.388.138,00** |
|  | Rashodi poslovanja | 67.656.878,00 | 4.765.240,00 | 72.422.118,00 |
|  | Rashodi za nabavu nefinancijske imovine | 38.544.520,00 | 1.061.500,00 | 39.606.020,00 |
|  | Ukupni rashodi | 106.201.398,00 | 5.826.740,00 | 112.028.138,00 |
|  | Izdaci za financijsku imovinu i otplate zajmova | 3.250.000,00 | 110.000,00 | 3.360.000,00 |
| **C.** | **VIŠAK/MANJAK** | **-2.005.000,00** | **2.110.000,00** | **105.000,00** |
| **D.** | Preneseni višak/manjak –Dječji vrtić Trogir | 170.000,00 | 0,00 | 170.000,00 |
| Preneseni višak/manjak –Gradska knjižnica Trogir | 85.000,00 | 0,00 | 85.000,00 |
| E. | VIŠAK/MANJAK +RASPOLOŽIVA SREDSTVA IZ PRETHODNIH GODINA (C+D) | 255.000,00 | 0,00 | 255.000,00 |

**PRIHODI I PRIMICI PRORAČUNA**

U tablici 2. su prikazane promjene na osnovnim skupinama prihoda u odnosu na izvorni plan. Prijedlogom I. Izmjena i dopuna Proračuna Grada Trogira za 2021.godinu prihodi i primici se povećavaju za 5.936.740 kn , odnosno više u odnosu na prvotni plan Proračuna te iznose 115.388.138 kn.

**Tablica 2**. Planirani prihodi i primici Proračuna Grada Trogira za 2021.godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta prihoda/primitaka** | **PLAN 2021.** | **POVEĆANJE/**  **SMANJENJE** | **I.IZMJENE I DOPUNE PRORAČUNA 2021.** |
| 6 | Prihodi poslovanja | 103.311.398,00 | 7.936.740,00 | 111.248.138,00 |
| 61 | Prihodi od poreza | 37.160.000,00 | -1.000.000,00 | 36.160.000,00 |
| 63 | Pomoći od inozemstva i od subjekata unutar općeg proračuna | 19.095.870,00 | 7.749.520,00 | 26.845.390,00 |
| 64 | Prihodi od imovine | 17.067.856,00 | 0,00 | 17.067.856,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 27.370.273,00 | 1.202.220,00 | 28.572.493,00 |
| 66 | Prihodi od prodaje proizvoda i roba te pruženih usluga i prihodi od donacija | 545.000,00 | -15.000,00 | 530.000,00 |
| 68 | Kazne, upravne mjere i ostali prihodi | 2.072.399,00 | 0,00 | 2.072.399,00 |
| 7 | Prihodi od prodaje nefinancijske imovine | 885.000,00 | 0,00 | 885.000,00 |
| 71 | Prihodi od prodaje neproizvedene dugotrajne imovine | 605.000,00 | 0,00 | 605.000,00 |
| 72 | Prihodi od prodaje proizvedene dugotrajne imovine | 280.000,00 | 0,00 | 280.000,00 |
| 8 | Primici od financijske imovine i zaduživanja | 5.000.000,00 | -2.000.000,00 | 3.000.000,00 |
| 84 | Primici od zaduživanja | 5.000.000,00 | -2.000.000,00 | 3.000.000,00 |
| **Višak/manjak** | | **255.000,00** | **0,00** | **255.000,00** |
| **Sveukupno prihodi/primici** | | **109.451.398,00** | **5.936.740,00** | **115.388.138,00** |

Novi plan prihoda i primitaka napravljen je temeljem dosadašnjeg ostvarenja prihoda i procjene njihova ostvarenja do kraja ove proračunske godine.

U proračunu Grada Trogira predlaže se povećanje prihoda poslovanja za 7.936.740,00 kn na razinu od 111.248.138 kn. Prihodi od prodaje nefinancijske imovine ostaju na razini 885.000 kn, dok se primici od zaduživanja smanjuju za 2.000.000 kn na razinu od 3.000.000 kn.

Prihodi od poreza ovim izmjenama Proračuna se smanjuju za 1.000.000 kn ili 2,7% te se planiraju u iznosu od 36.160.000 kn, riječ je o planiranom iznosu povrata poreza na dohodak s osnova porezne prijave sukladno dostavljenim podacima od strane Porezne uprave o očekivanom povratu za Grad Trogir.

Ukupan iznos pomoći iz inozemstva i od subjekata unutar općeg proračuna povećavaju se za 7.749.520 kn ili 40,6% te se planiraju u iznosu od 26.845.390 kn.

Kod ove vrste prihoda najznačajnije izmjene se odnose na:

Pomoći proračunu iz drugih proračuna se povećavaju za 4.400.000 kn, riječ je o sredstvima fiskalnog izravnanja koja se osiguravaju u državnom proračunu RH na razdjelu MF i evidentiraju se knjigovodstveno i doznačavaju jedinicama kao tekuće pomoći iz državnog proračuna.

Ministar financija je donio Odluku o udjelu sredstava fiskalnog izravnanja za pojedinu općinu/grad/županiju (NN 145/20) u ukupnim sredstvima fiskalnog izravnanja koji za Grad Trogir iznosi 4.578.832,41 kn.

Pomoći na temelju prijenosa EU sredstava povećavaju se za 2.474.520 kn na 8.816.265 kn.

U 2020.godini evidentirana je obveza za EU predujmove uplatom u iznosu od 2.474.520 kn za projekt rekonstrukcije nedovršene građevine za potrebe dječjeg vrtića Plano. Izmjenom Pravilnika o proračunskom računovodstvu i računskom planu koji se primjenjuje od 1.siječnja 2021.godine predujam se više ne evidentira kao obveza, već se priznaje kao prihod, stoga smo ovaj iznos u 2021. godini donijeli na prihod.

Prihodi od upravnih i administrativnih pristojbi, pristojbi po posebnim propisima i naknada, ovim se izmjenama povećavaju za 1.202.220,00 kn na 28.572.493,00 kn. Vlastiti prihodi Dječjeg vrtića Trogir planirani od roditeljskih uplata se povećavaju u iznosu od 194.500 kn.

Prihodi od prodaje proizvoda i roba te pruženih usluga i prihodi od donacija se smanjuju za 15.000 kn na 530.000 kn. Smanjenje se odnosi na prihode proračunskih korisnika.

Primici od zaduživanja se smanjuju za 2.000.000,00 kn na 3.000.000 kn.

Prema dostavljenim Uputama za izradu proračuna JLS za razdoblje 2021.-2023.g. koje su dostavljene 2.10.2020.g. bili smo dužni planirati i evidentirati beskamatni zajam koji nam je odobrilo MF kao mjeru Vlade RH za premošćivanje situacije nastale zbog različite dinamike priljeva sredstava i dospijeća odljeva s osnova poreza na dohodak i prireza na dohodak. Prvenstveno se to odnosi na povrat poreza na dohodak koji je isplaćen u lipnju 2020.godine i to iz sredstava državnog proračuna. Beskamatni zajam koji su JLS zatražile i dobile temeljem Naputka o načinu isplate beskamatnog zajma planira se i knjigovodstveno evidentira kao kratkoročni zajam (primici od zaduživanja na kontu 84), a u slučaju vraćanja u 2021. godini otplata se evidentira na skupini 54 izdaci za otplatu glavnice.

**RASHODI I IZDACI PRORAČUNA**

Prijedlogom I. Izmjena i dopuna Plana proračuna za 2021. godinu ukupni rashodi i izdaci proračuna Grada Trogira se povećavaju za 5.936.740 kn te sada iznose 115.388.138 kn.

**Tablica 3**. Planirani rashodi i izdaci Proračuna Grada Trogira za 2021. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta rashoda/izdataka** | **PLAN 2021.** | **POVEĆANJE/ SMANJENJE** | **I.IZMJENE I DOPUNE PRORAČUNA 2021.** |
| 3 | Rashodi poslovanja | 67.656.878,00 | 4.765.240,00 | 72.422.118,00 |
| 31 | Rashodi za zaposlene | 23.665.623,00 | 1.932.840,00 | 25.598.463,00 |
| 32 | Materijalni rashodi | 29.004.555,00 | 1.560.095,00 | 30.564.650,00 |
| 34 | Financijski rashodi | 651.700,00 | 0,00 | 651.700,00 |
| 35 | Subvencije | 1.490.000,00 | 200.000,00 | 1.690.000,00 |
| 36 | Pomoći dane u inozemstvo i unutar općeg proračuna | 1.065.000,00 | -170.000,00 | 895.000,00 |
| 37 | Naknade građanima i kućanstvima na temelju osiguranja i druge naknade | 2.125.000,00 | 795.000,00 | 2.920.000,00 |
| 38 | Ostali rashodi | 9.655.000,00 | 447.305,00 | 10.102.305,00 |
| 4 | Rahodi za nabavu nefinancijske imovine | 38.544.520,00 | 1.061.500,00 | 39.606.020,00 |
| 41 | Rashodi za nabavu neproizvedene dugotrajne imovine | 3.130.000,00 | -150.000,00 | 2.980.000,00 |
| 42 | Rahodi za nabavu proizvedene dugotrajne imovine | 35.314.520,00 | 1.211.500,00 | 36.526.020,00 |
| 45 | Rashodi za dodatna ulaganja na nefinancijskoj imovini | 100.000,00 | 0,00 | 100.000,00 |
| 5 | Izdaci za financijsku imovinu i otplate zajmova | 3.250.000,00 | 110.000,00 | 3.360.000,00 |
| 54 | Izdaci za otplatu glavnice primljenih kredita i zajmova | 3.250.000,00 | 110.000,00 | 3.360.000,00 |
| **Sveukupno rashodi/izdaci** | | **109.451.398,00** | **5.936.740,00** | **115.388.138,00** |

**RASHODI PO ODJELIMA GRADSKE UPRAVE**

**Posebni dio**

U obrazloženjima koja su izradili nadležni Upravni odjeli detaljno su pojašnjene sve promjene pojedinačno.

**021 UPRAVNI ODJEL ZA JAVNE POTREBE, OPĆE POSLOVE I IMOVINU GRADA**

**Program 1101 JAVNA UPRAVA I ADMINISTRACIJA**

**Opis i cilj programa**

Aktivnost – financiranje tekućih rashodase osiguravaju sredstva za redovno izvršavanje osnovnih zadaća iz djelokruga rada kojima se osiguravaju sredstva za redovno financiranje prava zaposlenika iz radnog odnosa, uključujući vježbenike i volontere za sve odjele gradske uprave. Cilj ove aktivnosti je dugoročno provoditi politiku plaća i drugih materijalnih prava zaposlenika Grada sukladno Smjernicama Ministarstva financija Republike Hrvatske i proračunskim mogućnostima. Cilj aktivnosti za podmirivanje materijalnih rashoda koji uključuju naknade za prijevoz zaposlenika i volontera, dnevnice i putne troškove, troškove stručnog usavršavanja zaposlenika i volontera i stručnih ispita je nesmetano obavljanje upravnih, stručnih i ostalih poslova u odjelima gradske uprave, rashoda za materijal i energiju zatim rashodi za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, ostale nespomenute rashode poslovanja, ostale naknade šteta pravnim i fizičkim osobama.

Planirana sredstva za ove aktivnosti u 2021.g. iznose 12.750.350 kn, a I. Izmjenama i dopunama Proračuna Grada Trogira za 2021. godinu smanjuju se za 260.000,00 kn i iznose 12.490.350,00 kn, to se prvenstveno odnosi na smanjenje sredstava za isplatu naknada za rad predstavničkih i izvršnih tijela, povjerenstava i sl. te ostalih naknada šteta pravnim i fizičkim osobama.

Aktivnost - Provođenje mjere aktivne politike zapošljavanja kojim se financiraju doprinosi za obavezno zdravstveno osiguranje osobama na stručnom osposobljavanju, te naknada osobama za stručno osposobljavanje. Planirana sredstva za ovu aktivnost u 2021.g. iznose 30.000 kn, a I. Izmjenama i dopunama Proračuna Grada Trogira za 2021. godinu povećavaju se za 425.200,00 kn. Povećanje se prvenstveno odnosi na planiranje stavke plaće za rad osoba na javnim radovima iz Izvora 5.1 Ostale pomoći.

**Tekući projekt NEPOSREDNI IZBORI ZA LOKALNU I REG. SAMOUPRAVU**

Aktivnost- Ima za cilj osiguranje sredstava za aktivnosti vezane uz provođenje neposrednih lokalnih izbora u gradu Trogiru koji su se održali u svibnju 2021.g. Planirana sredstva za ovaj projekt u 2021.g. iznose 440.000 kn, a I. Izmjenama i dopunama Proračuna Grada Trogira za 2021. godinu povećavaju se za 5.000,00 kn sukladno očekivanoj realizaciji.

**Program 1201 PREDŠKOLSKI ODGOJ I RAZVOJ ŠKOLSTVA**

**Opis i cilj programa**

U okviru ovog programa obavljaju se poslovi koji obuhvaćaju osiguravanje financijskih uvjeta za rad gradske ustanove odgoja i obrazovanja, potom stipendiranje srednjoškolaca i studenata, sufinanciranje cijene prijevoza učenika i studenata, financiranje nabavke udžbenika za učenike 1.-8. razreda osnovnih škola koji imaju prebivalište na području grada Trogira, sufinanciranje rada osobnih pomoćnika i pomoćnika u nastavi kao i sudjelovanje u organizaciji posebnih prigoda iz područja odgoja i obrazovanja te osiguranje drugih programa u funkciji odgoja i obrazovanja.

Cilj programa je osiguravanje financijskih sredstava kojima se osigurava ostvarivanje predškolske djelatnosti Dječjeg vrtića Trogir u kojima se provode različiti programi odgoja i obrazovanja djece predškolske dobi te poboljšanje standarda djece u osnovnoškolskom i srednjoškolskom standardu kao i standarda studenata i poboljšanje uvjeta u osnovnim i srednjim školama.

Mjerilo uspješnosti je uspostavljanje sustava osiguranja predškolske djelatnosti i povećanje obuhvata djece predškolskim odgojem te uspostavljanje učinkovite i ekonomične mreže predškolskih objekata potom cjelovita provedba postupka stipendiranja srednjoškolaca i studenata, nabavka udžbenika za učenike osnovnih škola 1.- 8. razreda te sufinanciranje cijene pokaznih karata za učenike srednjih škola i studente putem ugovora sa tvrtkom Promet d.o.o. kao i realizacija drugih programa u funkciji odgoja i obrazovanja.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA ZA 2021.G.** |
| **Program** | **PREDŠKOLSKI ODGOJ I RAZVOJ ŠKOLSTVA** | **10.579.085,00** | **935.140,00** | **11.514.225,00** |
| Aktivnost A100001 | Financiranje redovne djelatnosti-dječji vrtić Trogir | 10.014.885,00 | 935.140,00 | 10.950.025,00 |
| Aktivnost A100042 | Sufinanciranje programa djece predškolske dobi s poteškoćama | 30.000,00 | 0,00 | 30.000,00 |
| Aktivnost A100043 | Sufinanciranje programa predškole | 25.000,00 | 0,00 | 25.000,00 |
| Aktivnost A100049 | Suradnja sa hrvatskim zavodom za zapošljavanje | 10.000,00 | 0,00 | 10.000,00 |
| Kapitalni projekt K100044 | Uređenje dječjeg igrališta dječjeg vrtića-Trogir | 10.000,00 | 0,00 | 10.000,00 |
| Tekući projekt T100051 | EU projekt – Dječji vrtić Trogir-partner obitelji | 489.200,00 | 0,00 | 489.200,00 |
| Aktivnost A100002 | Razvoj školstva | 1.470.000,00 | -130.000,00 | 1.340.000,00 |
| Aktivnost A100028 | Razvoj predškolskog odgoja | 103.000,00 | 25.000,00 | 128.000,00 |

U Programu javnih potreba u predškolskom odgoju i razvoju školstva Grada Trogira za 2021. godinu potrebno je izmijeniti Glavu 02101 Dječji vrtić i to uvećanjem za 935.140,00 kuna.

S obzirom na povećanje osnovice za izračun plaća za službenike i namještenike u javnim službama u 2021. i to povećanje sa 5.925,99 kn na 6.044,51 kn koja vrijedi od 01.01.2021.godine, a temeljem članka 51. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19) na utvrđivanje i obračun plaća, naknada i drugih prihoda radnika dječjih vrtića, koji su u vlasništvu jedinice lokalne i područne (regionalne) samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za radnike nužno je povećati konta predviđena za isplatu plaća djelatnicima Dječjeg vrtića Trogir tj. 3111 – plaće za redovan rad, 3132 – doprinosi za zdravstveno osiguranje i ozljede i u to u izvoru prihoda Opći prihodi i primici u visini kako je to predloženo prijedlogom rebalansa. Isto tako zaposlenici koji su radili na EU projektu kojima je plaća financirana iz EU fondova su ostali i dalje raditi kao zaposlenici Dječjeg vrtića Trogir zbog otvaranja novih odgojnih skupina. Također u okviru ostalih prihoda za posebne namjene proračunskih korisnika su izvršene određene preraspodjele po kontima ovisno o potrebama nabave određenih usluga.

Program 1201 – Predškolski odgoj i razvoj školstva se umanjuje za 105.000,00 kuna na razinu predviđene realizacije do kraja godine.

Ostatak Programa javnih potreba u predškolskom odgoju i razvoju školstva Grada Trogira za 2021. godinu («Službeni glasnik Grada Trogira» broj 27/20) ostaje nepromijenjen.

**Program 1202 KULTURA**

**Opis i cilj programa**

U okviru ovog programa obavljaju se poslovi zadovoljavanja potreba lokalnih stanovnika u području kulture.

Cilj ovog programa je osiguravanje lokalnih potreba stanovnika u području kulture koje obuhvaćaju praćenje stanja u području kulture, osiguravanje financijskih uvjeta za rad ustanova kojima je Grad vlasnik i osnivač, predlaganje programa javnih potreba Grada u kulturi, raspodjela sredstava proračuna Grada odobrenih za programe iz područja muzejske, galerijske, likovne, knjižnične i nakladničke, glazbene, scenske, filmske, multimedijalne djelatnosti i kulturnih manifestacija te provođenje aktivnosti na projektima i programima u kulturi od interesa za Grad, obavljanje stručnih poslova u vezi s kulturnim manifestacijama i programima od interesa za Grad kao i praćenje namjenskog korištenja sredstava proračuna Grada.

Odjel prati rad u ustanovama u kulturi kojih je Grad vlasnik i osnivač, prati i potiče rad udruga te drugih pravnih i fizičkih osoba u kulturi, sudjeluje u pripremi i realizaciji kulturnih manifestacija od značaja za Grad.

Mjerilo uspješnosti je povećanje broja ukupnih aktivnosti na području kulture i povećanje broja posjetitelja na kulturnim manifestacijama.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA 2021.G.** |
| **PROGRAM** | **KULTURA** | **4.613.718,00** | **94.400,00** | **4.708.118,00** |
|  | **Proračunski korisnici u kulturi** | **3.683.718,00** | **54.400,00** | **3.738.118,00** |
| Podglava 29470 | Gradska knjižnica Trogir | 825.968,00 | 0,00 | 825.968,00 |
| Podglava 29488 | Muzej Grada Trogira | 2.557.750,00 | 54.400,00 | 2.612.150,00 |
| Aktivnost A100005 | Pučko otvoreno učilište Trogir | 300.000,00 | 0,00 | 300.000,00 |
| Aktivnost A100006 | Financiranje udruga, ustanova i pojedinaca u kulturi | 700.000,00 | 0,00 | 700.000,00 |
| Aktivnost A100050 | Promidžba i očuvanje kulturne baštine | 230.000,00 | 40.000,00 | 270.000,00 |

U Programu javnih potreba u kulturi Grada Trogira za 2021. godinu potrebno je uvećati Podglavu 29488 Muzej grada Trogira za 54.400,00 kuna radi pokrića troškova postavljanja kipa Sv. Ivana u lapidarij Muzeja grada Trogira. Pored ovog povećanja potrebno je napraviti određene preraspodjele po kontima kod istog proračunskog korisnika.

Aktivnost – Promidžba i očuvanje kulturne baštine je potrebno povećati za 40.000,00 kuna i to konto 3631 – tekuće pomoći unutar općeg proračuna radi realizacije sporazuma o sufinanciranju sanacije krova i prozora na zgradi suda u Trogiru između Ministarstva pravosuđa i jedinica lokalne samouprave Grada Trogira te općina Seget, Marina i Okrug.

Ostale pozicije Programa javnih potreba u kulturi Grada Trogira za 2021. godinu («Službeni glasnik Grada Trogira» broj 27/20) ostaju nepromijenjene.

**Program 1203 SPORT I TEHNIČKA KULTURA**

**Opis i cilj programa**

U okviru ovog programa obavljaju se poslovi zadovoljavanja potreba lokalnih stanovnika u području sporta i tehničke kulture.

Cilj ovog programa je realizacija Programa javnih potreba u sportu i tehničkoj kulturi, u suradnji sa Zajednicom sportskih udruga Trogir, i to kroz: poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, sportskih zajednica i saveza, sportska priprema, domaća i međunarodna natjecanja te opća i posebna zdravstvena zaštita sportaša, sportsko rekreacijske aktivnosti građana, sportske aktivnosti osoba s teškoćama u razvoju i osoba s invaliditetom. Također, cilj programa je osiguravanje sredstava za redovito funkcioniranje „Javne ustanove sportski objekti Trogir“ kao i osiguranje sredstava za održavanje objekata.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA ZA 2021.G.** |
| **PROGRAM** | **SPORT I TEHNIČKA KULTURA** | **3.750.000,00** | **300.000,00** | **4.050.000,00** |
| GLAVA 02103 | Športski objekti Trogir | 1.750.000,00 | 0,00 | 1.750.000,00 |
| Aktivnost A100008 | Udruge, ustanove i pojedinci u sportu i tehničkoj kulturi | 2.000.000,00 | 300.000,00 | 2.300.000,00 |

Program javnih potreba u sportu i tehničkoj kulturi Grada Trogira za 2021. godinu («Službeni glasnik Grada Trogira» broj 27/20) potrebno je uvećati ukupno za 300.000,00 kuna radi povećanja tekućih donacija prema Zajednici sportskih udruga Trogira zbog iznimnih rezultata trogirskih sportaša te plasmana nekoliko trogirskih klubova u viši rang natjecanja što će iziskivati i veću podršku od strane Grada Trogira i Zajednice sportskih udruga Trogira.

Ostale pozicije Programa javnih potreba u sportu i tehničkoj kulturi Grada Trogira za 2021. godinu («Službeni glasnik Grada Trogira» broj 27/20) ostaju nepromijenjene.

**Program 1204 PROTUPOŽARNA ZAŠTITA I ZAŠTITA I SPAŠAVANJE**

**Opis i cilj programa**

U okviru ovog programa obavljaju se poslovi osiguranja cjelovitog sustava protupožarne zaštite i zaštite i spašavanja.

Cilj ovog programa je osiguravanje sredstava za redovnu djelatnost JVP Trogir, DVD-a Trogir, kapitalne donacije za nabavku opreme za JVP Trogir, DVD Trogir, potom provedba mjera zaštite od požara u ljetnoj sezoni, zatim osiguravanje sredstava kroz kapitalnu donaciju za JVP Trogir i DVD Trogir za nabavku novih vatrogasnog vozila i opreme, provedba mjera zaštite i spašavanja na području Grada Trogira sukladno Zakonu o sustavu civilne zaštite. Nadalje, sufinanciraju se programi udruga iz ovog područja koji su od posebnog značaja za Grad Trogir te osposobljavanje i opremanje postrojbi civilne zaštite.

Potrebna sredstva za izvršenje aktivnosti sadržanih u ovom programu za razdoblje 2021. su slijedeća:

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA ZA 2021.G.** |
| **PROGRAM** | **PROTUPOŽARNA ZAŠTITA I ZAŠTITA I SPAŠAVANJE** | **5.702.000,00** | **690.200,00** | **6.392.200,00** |
| GLAVA 02104 | Javna vatrogasna postrojba | 4.467.000,00 | 670.200,00 | 5.137.200,00 |
| Aktivnost A100009 | Redovna djelatnost DVD-a | 400.000,00 | 20.000,00 | 420.000,00 |
| Aktivnost A100017 | Civilna zaštita | 100.000,00 | 0,00 | 100.000,00 |
| Kapitalni projekt K100018 | Nabava novog vatrogasnog vozila | 735.000,00 | 0,00 | 735.000,00 |

Povećanje od 670.200,00 kn se prvenstveno odnosi na povećanje troškova za plaće vatrogasaca u JVP Trogir sukladno kolektivnom ugovoru, a sve temeljem novog Zakona o vatrogastvu, te povećanjem sredstava za provedbu posebnih mjera zaštite od požara u iznosu od 20.000,00 kn.

**Program 1205 SOCIJALNA SKRB**

**Opis i cilj programa**

U okviru ovog programa obavljaju se poslovi provođenja programa pomoći obiteljima i kućanstvima, socijalne potpore za poboljšanje obrazovnog standarda, aktivnosti humanitarne skrbi kroz udruge građana i neprofitne organizacije.

Cilj ovog programa je skrb o socijalno najugroženijim i najosjetljivijim skupinama građana čiji su ukupni mjesečni prihodi kućanstva, ostvareni po osnovi rada, imovine, prihoda od imovine ili na neki drugi način niži od Odlukom o socijalnoj skrbi utvrđenog gradskog cenzusa prihoda. Nadalje cilj programa je osiguravanje naknade za podmirenje troškova stanovanja kao i pomoć obiteljima za novorođenu djecu i dodjela potpora za školovanje učenicima i studentima koji žive u obiteljima s niskim primanjima ili koriste neki vid pomoći centra za socijalnu skrb te novčanu pomoć za podmirenje troškova ogrijeva.

Ujedno, cilj programa je sufinanciranje programa udruga i ustanova iz područja humanitarne skrbi koji su od interesa za Grad Trogir te Crvenog križa Trogir.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA ZA 2021.G.** |
| PROGRAM | **SOCIJALNA SKRB** | **1.900.000,00** | **730.000,00** | **2.630.000,00** |
| Aktivnost A100011 | Naknade građanima i kućanstvima iz proračuna | 1.520.000,00 | 700.000,00 | 2.220.000,00 |
| Aktivnost A100012 | Humanitarna skrb za ustanove, udruge i pojedince | 380.000,00 | 30.000,00 | 410.000,00 |

Program javnih potreba u socijalnoj skrbi i ostalih društvenih djelatnosti Grada Trogira za 2021. godinu («Službeni glasnik Grada Trogira» broj 27/20) potrebno je izmijeniti radi izmjena iznosa potrebnih za izvršenje pojedinih aktivnosti.

Aktivnost – Naknade građanima i kućanstvima potrebno je uvećati za 730.000,00 kuna i to konto 3721 – pomoći obiteljima i kućanstvima potrebno je uvećati za 700.000,00 kuna radi povećanog broja zahtjeva sukladno Odluci o socijalnoj skrbi Grada Trogira i uvođenja prigodne novčane pomoći za nezaposlene osobe.

Aktivnost – Humanitarna skrb za ustanove, udruge i pojedince potrebno je uvećati za 30.000,00 kuna radi otvaranja novog konta 3235 – Zakupnine i najamnine a radi knjiženja troškova zakupa stanova za obitelji kojima su stanovi teško oštećeni u požaru koji se dogodio u staroj gradskoj jezgri.

**Program 1206 OSTALE DRUŠTVENE DJELATNOSTI**

**Opis i cilj programa**

Ovaj Program obuhvaća nastavak višegodišnje suradnje s nevladinim udrugama i vjerskim zajednicama kroz tekuće donacije i kapitalne donacije, suradnju s braniteljima, braniteljskim obiteljima i udrugama kao i povećanje obujma pružanja zdravstvene zaštite.

Cilj ovog programa je razvoj civilnog društva na lokalnoj razini i financiranje programa nevladinih udruga koji su od interesa za Grad Trogir. Nadalje, cilj programa je i financiranje vjerskih zajednica u realizaciji njihovih projekata na lokalnoj razini.

Također, ovim programom se financira povećanje obujma zdravstvene zaštite kroz sufinanciranje dodatnih timova hitne medicinske pomoći.

Ujedno financira se i smještaj sezonskih policajaca te se kroz ovaj program se isplaćuje naknada HVIDR-i temeljem ugovora iz 2005. godine.

Aktivnost- Vjerske zajednice, sredstva u ovoj aktivnosti se planiraju dodijeliti sukladno zahtjevima vjerskih zajednica za obilježavanje vjerskih blagdana te aktivnosti unutar vjerskih zajednica i to kroz tekuće i kapitalne donacije.

Aktivnost- Suradnja sa braniteljima, braniteljskim obiteljima i udrugama, sredstva u ovoj aktivnosti će se dodijeliti udrugama kojima nakon provedenog postupka Grad Trogir odobri sredstva za financiranje programa / projekata.

Također, planiran je određeni iznos za donacije ostalim udrugama i ustanovama proizašlim iz domovinskog rata, a koje se nisu javile na javni poziv za dostavu programa.

Aktivnost- Udruge, ustanove i pojedinci iz ostalih društvenih djelatnosti, sredstva u ovoj aktivnosti će se dodijeliti udrugama kojima nakon provedenog postupka Grad Trogir odobri sredstva za financiranje programa / projekata. Također, planiran je određeni iznos za donacije ostalim udrugama i ustanovama iz područja ostalih društvenih djelatnosti a koje se nisu javile na javni poziv za dostavu programa.

Kroz ovu aktivnost se sufinanciraju rashodi za smještaj sezonskih policajaca te kapitalne pomoći državnom proračunu.

Aktivnost- Unapređenje zdravstva, planirana su sredstva za sufinanciranje dodatnih timova hitne medicinske pomoći tijekom ljetnih mjeseci te ostale tekuće i kapitalne donacije za zdravstvo kao i financiranje zakupa stambenog prostora za potrebe smještaja liječnika.

Tekući projekt - Grad Trogir inovativno edukacijski centar društvene inkluzije urbane aglomeracije Split

Cilj projekta „Grad Trogir inovativno edukacijski centar društvene inkluzije urbane aglomeracije Split“ je revitalizacija kino-dvorane te njezina preinaka u inovativno- edukacijski centar za mlade u dobi od 15 do 29 godine te osobe s invaliditetom na području Grada Trogira, unapređenje njihovih osobnih i društvenih kompetencija kroz organizaciju specijalističkih programa formalnog i neformalnog obrazovanja. Projekt će trajati 24 mjeseca, obuhvatiti 35 osoba, a provoditi će se u suradnji s udrugom TOMS i Pučkim otvorenim učilištem Trogir.

Potrebna sredstva za izvršenje aktivnosti sadržanih u ovom programu za razdoblje 2021. su slijedeća:

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA ZA 2021.G.** |
| **PROGRAM** | **OSTALE DRUŠTVENE DJELATNOSTI** | **2.067.884,00** | **85.000,00** | **2.152.884,00** |
| Aktivnost A100013 | Vjerske zajednice | 100.000,00 | 0,00 | 100.000,00 |
| Aktivnost A100014 | Suradnja s braniteljima, braniteljskim obiteljima i ostalim udrugama | 360.000,00 | 0,00 | 360.000,00 |
| Aktivnost A100015 | Udruge, ustanove i pojedinci iz ostalih društvenih djelatnosti | 200.000,00 | 10.000,00 | 210.000,00 |
| Aktivnost A100016 | Unapređenje zdravstva | 160.000,00 | 0,00 | 160.000,00 |
| Tekući projekt T100075 | Grad Trogir – Inovativno edukacijski centar društvene inkluzije | 1.247.884,00 | 0,00 | 1.247.884,00 |
| Tekući projekt T100076 | Grad Trogir –dječji osmijeh-rana i učinkovita podrška obitelji | 0,00 | 75.000,00 | 75.000,00 |

Aktivnost – Udruge, ustanove i pojedinci iz ostalih društvenih djelatnosti je potrebno povećati za 10.000,00 kuna na kontu 3811 a radi povećanja ostalih tekućih donacija zbog nepredviđenih aktivnosti/projekata.

Unutar Aktivnosti –Unapređenje zdravstva je napravljena određena preraspodjela iznosa među kontima, a ukupan iznos za realizaciju ove aktivnosti ostaje isti.

Također kod tekućeg projekta T100075 GRAD TROGIR- INOVATIVNO EDUK. CENTAR DRUŠTVENE INKLUZIJE URBANE AGLOMERACIJE SPLIT – je potrebno napraviti preraspodjelu iznosa među kontima dok ukupan iznos za realizaciju ovog projekta ostaje isti.

Također, potrebno je otvoriti novi tekući projekt T100076 GRAD TROGIR – DJEČJI OSMIJEH – RANA I UČIKOVITA PODRŠKA OBITELJI u visini od 75.000,00 kuna. Radi se o projektu Dječji osmijeh – rana i učinkovita podrška obitelji”, čiji je nositelj Udruga TOMS, a Grad Trogir partner, koji će se financirati u 100-postotnom iznosu od 1.967.516 kuna. Projekt podrazumijeva nastavak skrbi i terapije za djecu s teškoćama i podršku njihovim obiteljima.

**Program 1209 TURIZAM**

**Opis i cilj programa**

U okviru ovog programa obavljaju se poslovi provedbe mjera razvoja turističke destinacije i povećanja turističkog prometa kako inozemnih tako i domaćih gostiju kao i razvoj novih turističkih proizvoda.

Cilj ovog programa je brendiranje Grada Trogira na domaćem i međunarodnom tržištu kao iznimno atraktivne i poželjne turističke destinacije te unapređenje selektivnih vidova turizma radi obogaćivanja turističke ponude grada. Nadalje, u okviru ovog programa surađuje se s udrugama iz područja turizma u provedbi pojedinih programa i projekata od interesa za Grad Trogir.

Mjerila uspješnosti ovih aktivnosti su povećanje turističkog prometa kako inozemnih tako i domaćih gostiju.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **I.IZMJENE I DOPUNE PRORAČUNA ZA 2021.G.** |
| **PROGRAM** | **TURIZAM** | **710.000,00** | **-140.000,00** | **570.000,00** |
| Aktivnost A100022 | Potpore turističkim udrugama | 10.000,00 | 10.000,00 | 20.000,00 |
| Aktivnost A100055 | Brendiranje Grada | 300.000,00 | 0,00 | 300.000,00 |
| Aktivnost A100056 | Potpora razvoju turizma | 400.000,00 | -150.000,00 | 250.000,00 |

Programom razvoja turizma na području Grada Trogira utvrđene su aktivnosti, poslovi i djelatnosti u turizmu od značenja za Grad Trogir a namijenjena su za potpore turističkim udrugama, brendiranje grada i potpore razvoju turizma kroz tekuće i kapitalne donacije Turističkoj zajednici Grada Trogira.

Projekt izrade brand strategije i vizualnog identiteta izrađen tijekom prošle godine, predviđa implementaciju mjera iz strategije na kulturno-povijesnu baštinu Grada Trogira, osobito primjenu novog vizualnog identiteta na turističku signalizaciju. Slijedom toga, planiran je dizajn i izrada novih oznaka i tabli za kulturno – povijesne spomenike na području stare gradske jezgre. Time bi se osnažio novi vizualni identitet grada kao dodana vrijednost kulturno turističkoj ponudi.

Slijedom navedenog Program razvoja turizma na području Grada Trogira za 2021. godinu potrebno je smanjiti za 140.000,00 kuna i to aktivnost – Potpora razvoju turizma za 150.000,00 kuna radi očekivanih boljih prihoda Turističke zajednice grada Trogira te automatski manje potrebe za tekućim donacijama od strane grada.

Također aktivnost– Potpore turističkim udrugama potrebno je povećati za 10.000,00 kuna radi ostalih nepredviđenih aktivnosti/projekata u području turizma koje su se pojavile nakon provedenog javnog poziva za dostavu programa/projekata kojim se financiraju udruge civilnog društva.

Ostatak Programa razvoja turizma na području Grada Trogira za 2021. godinu («Službeni glasnik Grada Trogira» broj 27/20) ostaje nepromijenjen.

**022 UPRAVNI ODJEL ZA FINANCIJE, PRORAČUN I NAPLATU POTRAŽIVANJA**

**Program 1700 UPRAVLJANJE FINANCIJAMA**

**Opis i cilj programa**

Aktivnost - financiranje tekućih rashoda odnosi se na rashode za redovne poslove iz djelokruga rada. Unutar ove aktivnosti rashodi su povećani za 110.000 kn, a povećanje se odnosi na otplatu beskamatnog zajma s osnova odgođenog poreza na dohodak u 2021.g. sukladno Naputku o načinu isplate beskamatnog zajma JLS kojeg je donio Ministar financija kao mjeru za likvidnost lokalnih proračuna iz sredstava Državnog proračuna u vidu kratkoročnog kredita. Preostali planirani iznos odnosi se na otplatu beskamatnog zajma s osnova povrata poreza na dohodak koji je u cijelosti podmiren dana 23.6.2021.g. jednokratnom otplatom u iznosu od 2.800.301,96 kn istekom zakonskog roka vraćanja od 1 godine.

Radi se o knjigovodstvenom evidentiranju beskamatnog zajma koji je odobren u 2020.g., a otplata se izvršava u 2021.g. sve sukladno Uputama Ministarstva financija o načinu knjigovodstvenog evidentiranja beskamatnog kratkoročnog zajma do visine poreza na dohodak čije je plaćanje oslobođeno, odgođeno, odnosno do visine izvršenog povrata poreza na dohodak po godišnjoj prijavi.

**023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2021.** | **(I.) Rebalans 2021.** | **Obrazloženje** |
| Aktivnost A100018 SANACIJA DIVLJIH DEPONIJA | 840.000,00 | 1.040.000,00 | I. Izmjenama i dopunama proračuna aktivnost je povećana za 200.000,00 kn iz izvora ostale pomoći (FZOEU – prijava na javni poziv za uklanjanje otpada odbačenog u okoliš (tzv. „divlja odlagališta“) |
| Aktivnost A100032 REGULACIJA PROMET NA PODRUČJU GRADA | 355.000,00 | 575.000,00 | I. Izmjenama i dopunama proračuna navedena aktivnost je povećana za 220.000,00 kn i to 20.000,00 kn zbog potrebe dodatnih radova, a 200.000,00 kn očekivana pomoć od Županijskih cesta |
| Tekući projekt T100033 SANACIJA AB ZIDOVA NA NERAZVRSTANM CESTAMA | 100.000,00 | 400.000,00 | I. Izmjenama i dopunama proračuna kapitalni projekt je povećan za 300.000,00 kn zbog hitne sanacije nerazvrstanih cesta (urušavanje, klizišta i sl.) |
| Aktivnost A100019 ODRŽAVANJE POLJSKIH I ŠUMSKIH PUTEVA PO OTOCIMA I PRIOBALJU | 75.000,00 | 95.000,00 | I. Izmjenama i dopunama proračuna aktivnost je povećana za 20.000,00 kn |
| Aktivnost A100007 ODRŽAVANJE JAVNE RASVJETE | 2.950.000,00 | 3.050.000,00 | I. Izmjenama i dopunama proračuna aktivnost je povećana za 100.000,00kn, zbog većeg utroška električne energije za javnu rasvjetu (proširenje javne rasvjete i uvođenje novih mjerenih mjesta) |
| Aktivnost A100009 OBAVLJANJE OSTALIH KOMUNALNIH DJELATNOSTI | 1.050.000,00 | 1.140.000,00 | I. Izmjenama i dopunama proračuna aktivnost je povećana za 90.000,00 kn zbog nabave dodatnih obavijesnih tabli (označavanje ulica), veće potrebe i većeg troška dezinfekcije, dezinsekcije i deratizacije javnih površina te za potrebe zakupnine i najamnine |
| Aktivnost A100010 OPREMANJE REDARSTVA | 135.000,00 | 225.000,00 | I. Izmjenama i dopunama proračuna aktivnost je povećana za 90.000,00 kn zbog dodatne potrebe nabave službene odjeće i opreme za redarstvo te zakupnina i najamnina |
| Kapitalni projekt K100055 REKONSTRUKCIJA RASKRIŽJA U MASTRINCI | 125.000,00 | 145.000,00 | I. Izmjenama i dopunama proračuna kapitalni projekt je povećan za 20.000,00 kn zbog potrebe izrade dodatne projektne dokumentacije |
| Kapitalni projekt K100056 REKONSTRUKCIJA RASKRIŽJA U MIŠEVCU | 125.000,00 | 145.000,00 | I. Izmjenama i dopunama proračuna kapitalni projekt je povećan za 20.000,00 kn zbog potrebe izrade dodatne projektne dokumentacije |
| Kapitalni projekt K100057 GEODETSKI SNIMAK NERAZVRSTANIH CESTA | 200.000,00 | 250.000,00 | I. Izmjenama i dopunama proračuna kapitalni projekt je povećan za 50.000,00 kn zbog snimanja nerazvrstanih cesta u svrhu evidentiranja izvedenog stanja komunalne infrastrukture te neizvršenja dijela aktivnosti u 2020. |
| Kapitalni projekt K100086 PROMETNICA OS 5 I 5A UPU 10 | 250.000,00 | 550.000,00 | i. Izmjenama i dopunama proračuna kapitalni projekt je povećan za 300.000,00 kn zbog radova na izgradnji prometnice. |
| Kapitalni projekt K00096 REKONSTRUKCIJA ULICE ANTE STARČEVIĆA | 700.000,00 | 750.000,00 | I. Izmjenama i dopunama proračuna kapitalni projekt je povećan za 50.000,00 kn zbog otkupa zemljišta i izrade dokumentacije. |
| Kapitalni projekt K100112 IZGRADNJA PRISTUPNE CESTE ZA POS STANOVE OS12 | 1.400.000,00 | 1.450.000,00 | I. Izmjenama i dopunama proračuna kapitalni projekt je povećan za 50.000,00 kn zbog izvlaštenja odnosno otkupa zemljišta |
| Kapitalni projekt K100016 ABAVA TIPSKIH ŠTANDOVA ZA GRADSKU JEZGRU | 50.000,00 | 70.000,00 | I. Izmjenama i dopunama proračuna kapitalni projekt je povećan za 20.000,00 kn zbog kupnje novih tipski štandova jer su postojeći dotrajali |
| Kapitalni projekt K100020 SUSTAV VIDEONADZORA GRADA | 310.000,00 | 335.000,00 | I. Izmjenama i dopunama proračuna kapitalni projekt je povećan za 25.000,00 kn za potrebe stručnog nadzora nad izvođenjem radova i intelektualne usluge |
| Kapitalni projekt K100069 IZGRADNJA PRISTUPNE CESTE SA PARKIRALIŠTEM BRIGI LOKVICE | 1.000.000,00 | 1.300.000,00 | I. Izmjenama i dopunama proračuna kapitalni projekt je povećan za 300.000,00 kn zbog potrebe sanacije i uređenja dijela oborinskog kanala uz istočni rub zahvata |
| Kapitalni projekt K100102 SANACIJA OBALNIH ZIDOVA | 700.000,00 | 50.000,00 | I. Izmjenama i dopunama proračuna kapitalni projekt je umanjen za - 650.000,00 kn koji se trebao sufinancirati iz ostalih pomoći jer je Upravitelj – Lučka uprava SDŽ-a sama krenula u sanaciju obalnog zida na Solinama |
| Kapitalni projekt K100110 GEODETSKI SNIMAK JAVNIH POVRŠINA | 200.000,00 | 100.000,00 | I. Izmjenama i dopunama proračuna kapitalni projekt je umanjen za - 100.000,00 kn |
| Kapitalni projekt K100113 REKONSTRUKCIJA DRŽAVNE CESTE D126 I IZGRADNJA ŠETNICE I BICIKLISTIČKE STAZE | 0,00 | 500.000,00 | I. Izmjenama i dopunama proračuna ubačen je novi kapitalni projekt zbog potrebe za izgradnjom šetnice i biciklističke staze (zajednički projekt s Hrvatskim cestama – sufinanciranje – Grad će financirati dio izgradnje šetnice i biciklističke staze) a u svrhu izrade projektne dokumentacije |
| Kapitalni projekt K100017 IZGRADNJA JAVNE RASVJETE | 450.000,00 | 750.000,00 | I. Izmjenama i dopunama proračuna kapitalni projekt je povećan za 300.00,00 kn zbog povećanja obima radova |
| Kapitalni projekt K100026 KAPITALNA POMOĆ ZA OBITELJSKE KUĆE, GOSP.OBJEKTE I SLIČNO | 55.000,00 | 155.000,0 | I. Izmjenama i dopunama proračuna kapitalni projekt je povećan za 300.00,00 kn radi pomoći u sanaciji obiteljske kuće uništene požarom u staroj gradskoj jezgri |
| Kapitalni projekt K100039 IZGRADNJA I REKNSTRUKCIJA OBORINSKE MREŽE U SVIM MO | 300.000,00 | 500.000,00 | I. Izmjenama i dopunama proračuna kapitalni projekt je povećan za 200.00,00 kn zbog više izvedenih radova u prethodnom razdoblju |
| Tekući projekt T100011 ODRŽAVANJE PUTEVA NA DRVENIKU VELOM I MALOM | 450.000,00 | 600.000,00 | I. Izmjenama i dopunama proračuna kapitalni projekt je povećan za 150.00,00 kn zbog potpisanog ugovora o sufinanciranju sa Ministarstvom regionalnog razvoja i fondova EU |
| Aktivnost A100020 ''I TEBE SE PITA'' | 37.500,00 | 52.500,00 | I. Izmjenama i dopunama proračuna aktivnost je povećana za 15.000,00 kn |
| Kapitalni projekt K100101 UREĐENJE HELIODROMA NA DRVENIKU VELIKOM I MALOM | 200.000,00 | 100.000,00 | I. Izmjenama i dopunama proračuna kapitalni projekt je povećan za 100.00,00 kn zbog umanjenja obima posla |
| Kapitalni projekt K100081 IZGRADNJA POLIGONA ZA AUTOŠKOLU U PLANOM | 0,00 | 180.000,00 | I. Izmjenama i dopunama proračuna ubačen je novi kapitalni projekt zbog potrebe izgradnje nove komunalne infrastrukture |
| Tekući projekt T100080 FINANCIRANJE PRIJEVOZA PUTNIKA NA RELACIJI ČIOVO-OBALA B.BERISLAVIĆA U TROGIRU | 0,00 | 300.000,00 | I. Izmjenama i dopunama proračuna ubačen je novi kapitalni projekt zbog sanacije starog Čiovskog mosta na ŽC6136 te bolje prometne povezanosti otoka Čiova i grada Trogira za vrijeme odvijanja radova |
| Kapitalni projekt K100067 OTVORENA LJETNA POZORNICA | 1.250.000,00 | 1.260.000,00 | I. Izmjenama i dopunama proračuna kapitalni projekt je povećan za 10.000,00 kn radi usluge savjetovanja za upravljanje projektom i javnu nabavu |

**024 UPRAVNI ODJEL ZA URBANIZAM I PROSTORNO UREĐENJE**

**Program 1101 JAVNA UPRAVA I ADMINISTRACIJA**

**Opis i cilj programa**

Aktivnost A100001- Financiranje tekućih rashoda, Opći poslovi iz područja administracije, prvenstveno osiguranja sredstava za redovan rad (stručno usavršavanje, službena putovanja i ostalih tekućih troškova) odnosno za plaćanje pristojba i naknade u iznosu od 430.000 kn što se odnosi na godišnje plaćanje naknada jedinica lokalne samouprave u cilju smanjenja količine miješanog komunalnog otpada koja je za jedinicu lokalne samouprave iznad propisane količine.

U planu proračuna za 2021. godinu planira se 446.000 kn, I. Izmjenama i dopunama proračuna za 2021. god. program se povećava za 156.800 kn i sada iznosi 602.800 kn. Promjena se odnosi na povećanje konta 3295 Pristojbe i naknade na kojoj nije bilo dovoljno sredstava pa se zaključkom KLASA: 351-01/21-01/1 od 25. siječnja 2021. godine teretila pozicija proračunske pričuve Grada Trogira i to u svrhu plaćanja poticajne naknade za smanjenje količine miješanog komunalnog otpada u razdoblju od 01.01.2019.-31.12.2019. godine.